CELEX: 32005R1881
Language: et
Date: 2005-11-17 00:00:00
Title: Komisjoni määrus (EÜ) nr 1881/2005, 17. november 2005, millega muudetakse määrust (EÜ) nr 2182/2002, milles sätestatakse üksikasjalikud eeskirjad nõukogu määruse (EMÜ) nr 2075/92 kohaldamiseks seoses ühenduse tubakaalase uurimistöö ja teabelevi fondiga

18.11.2005   
            
            
               ET
            
            
               Euroopa Liidu Teataja
            
            
               L 301/3
            
         KOMISJONI MÄÄRUS (EÜ) nr 1881/2005,
   17. november 2005,
   millega muudetakse määrust (EÜ) nr 2182/2002, milles sätestatakse üksikasjalikud eeskirjad nõukogu määruse (EMÜ) nr 2075/92 kohaldamiseks seoses ühenduse tubakaalase uurimistöö ja teabelevi fondiga
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta, (1) eriti selle artiklit 14a,
   ning arvestades järgmist:
   
               (1)
            
            
               Toortubakatootjate muude põllukultuuride tootmisele või muule majandustegevusele ülemineku erimeetmeid rahastab määruse (EMÜ) nr 2075/92 artikli 13 alusel asutatud ühenduse tubakaalase uurimustöö ja teabelevi fond.
            
         
               (2)
            
            
               Tubakaalase uurimustöö ja teabelevi fondi assigneeringud, mis tulenevad 2005. aasta saagikoristuse puhul lisatasust mahaarvatavatest summadest, on eraldatud üleminekumeetmete rahastamiseks 2006. aastal.
            
         
               (3)
            
            
               Komisjoni määruse (EÜ) nr 2182/2002 (2) artikli 15 lõikes 1 on määratud kindlaks muule toodangule ülemineku meetmetega antavat üksikabi saavad tubakatootjad, kelle kvoot on määruse (EMÜ) nr 2075/92 artikli 14 lõikes 1 sätestatud ostuprogrammi kohaselt lõplikult tagasiostetud.
            
         
               (4)
            
            
               Nõukogu 6. oktoobri 2005. aasta määrusega (EÜ) nr 1679/2005 (millega muudetakse määrust (EMÜ) nr 2075/92 toortubakaturu ühise korralduse kohta) tühistati kvootide tagasiostu programm alates 22. oktoobrist 2005. Sellest tulenevalt ei saa tagasiostu programmist osavõttu enam lugeda tubakaalase uurimustöö ja teabelevi fondi rahastatud meetmete kõlblikkuskriteeriumiks.
            
         
               (5)
            
            
               Seepärast tuleks võimaldada muule toodangule üleminekut tootjatele, kes vastavad nõukogu 29. septembri 2003. aasta määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (3) IV jaotise peatükiga 10c ettenähtud tubakatootmistoetuse saamise tingimustele, kes asuvad nimetatud määruse kohaldamispiirkonnas ning kes lõpetavad tegevuse kõnealuses sektoris ja loobuvad toetusest.
            
         
               (6)
            
            
               Eespool nimetatust lähtudes tuleks kohandada ühenduse abi kogusumma arvestamist muule toodangule ülemineku puhul nende tootjate suhtes, kellele on 2005. aasta saagikoristuse puhul eraldatud tootmiskvoot vastavalt komisjoni 22. detsembri 1998. aasta määrusele (EÜ) nr 2848/98 (milles sätestatakse nõukogu määruse (EMÜ) nr 2075/92 kohaldamiseks üksikasjalikud eeskirjad seoses toortubakasektori lisatasukavade, tootmiskvootide ja tootjarühmadele antava eriabiga). (4)
               
            
         
               (7)
            
            
               Selleks et anda liikmesriikidele piisav aeg muule toodangule ülemineku meetmete esialgsete rahastamiskavade koostamiseks 2006. aastaks, tuleks edasi lükata komisjoni nimetatud kavadest teavitamise tähtaeg ning seejärel ka liikmesriikide vahel ressursside lõpliku jaotamise tähtaeg.
            
         
               (8)
            
            
               Samuti tuleks kohandada nii sätteid, millega nähakse ette kriteeriumid, mille alusel komisjon kehtestab tubakaalase uurimustöö ja teabelevi fondi vahendite suunava jaotuse liikmesriikide vahel, kui ka rikkumiste korral rakendatavaid karistusalaseid sätteid.
            
         
               (9)
            
            
               Selleks et anda liikmesriikidele piisav aeg projektide elluviimiseks, eriti määruse (EÜ) nr 2182/2002 artikliga 14 ettenähtud kultuuride kaheaastaseid katsetusi hõlmavate üldmeetmete ja uuringute puhul, tuleks neil võimaldada pikendada algselt kaheaastast ettenähtud ajavahemikku kuue kuu võrra.
            
         
               (10)
            
            
               Seetõttu tuleks määrust (EÜ) nr 2182/2002 vastavalt muuta.
            
         
               (11)
            
            
               Käesoleva määrusega ettenähtud meetmed on kooskõlas tubakaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2182/2002 muudetakse järgmiselt.
   
               1.
            
            
               Artikli 15 lõige 1 asendatakse järgmise tekstiga:
               “1.   Artiklis 13 osutatud meetmete puhul on abi saajad toortubakatootjad, kellele on 2005. aasta saagikoristuse puhul eraldatud tubaka tootmiskvoot vastavalt määruse (EÜ) nr 2848/98 artiklile 24, kes asuvad piirkonnas, mille puhul kohaldatakse nõukogu määruse (EÜ) nr 1782/2003 (5) IV jaotise peatükki 10c ning kes kohustuvad hiljemalt 15. veebruaril 2006 mitte taotlema alates 2006. aasta saagikoristusest nimetatud peatükiga ettenähtud toortubaka tootmistoetust.
               Liikmesriigid teavitavad komisjoni kõnealuse kohustuse võtnud tootjate arvust ning nende kvootide suurusest sordirühmade kaupa.
               Abisaajad võivad fondist abi taotleda üksnes 2006. aastal.
               
                  (5)  ELT L 270, 21.10.2003, lk 1.”"
						
            
         
               2.
            
            
               Artikli 16 lõige 2 asendatakse järgmise tekstiga:
               “2.   Ühenduse abi kogusumma tootja kohta kõikide artiklis 13 osutatud meetmete puhul on:
               
                           a)
                        
                        
                           2005. aasta lisatasu kolmekordne summa – kvoodiga hõlmatud toortubaka koguste puhul kuni 10 tonni (kaasa arvatud), mis oli tootjale 2005. aasta saagikoristuseks ette nähtud vastavalt määruse (EÜ) nr 2848/98 artiklile 24;
                        
                     
                           b)
                        
                        
                           2005. aasta lisatasu kahekordne summa – kvoodiga hõlmatud toortubaka koguste puhul, mis ulatuvad 10 kuni 40 tonnini ja mis oli tootjale 2005. aasta saagikoristuseks ette nähtud vastavalt määruse (EÜ) nr 2848/98 artiklile 24;
                        
                     
                           c)
                        
                        
                           2005. aasta lisatasu summa – kvoodiga hõlmatud toortubaka koguste puhul, mis ületavad 40 tonni ja mis oli tootjale 2005. aasta saagikoristuseks ette nähtud vastavalt määruse (EÜ) nr 2848/98 artiklile 24.”
                        
                     
         
               3.
            
            
               Artikli 17 lõiked 2, 3 ja 4 asendatakse järgmise tekstiga:
               “2.   Vastavalt määruse (EMÜ) nr 2075/92 artikli 23 lõikega 2 sätestatud korrale koostatakse enne 15. veebruari 2006 fondi rahastamise soovituslik jaotus liikmesriikide vahel käesoleva määruse artiklites 13 ja 14 osutatud meetmete puhul vastavalt 2005. aasta saagikoristuse riiklikule tagatiskünnisele.
               3.   Liikmesriigid koostavad enne 30. aprilli 2006 oma soovitavad rahastamiskavad meetmete jaoks, mille puhul on toetust taotletud, ning edastavad need komisjonile.
               4.   Kui lõikes 3 osutatud teabe põhjal tehakse kindlaks, et teatavat osa ühele või mitmele liikmesriigile määratud rahastamisest ei kasutata abitaotluste puudumise tõttu, koostab komisjon enne 30. juunit 2006 asjaomase rahastamise lõpliku jaotuse liikmesriikide vahel, kes on saanud abitaotlusi kogusummas, mis ületab nende vastavalt lõikele 2 koostatud eelarve. Nimetatud lõplik jaotus peab olema proportsionaalne lõikes 2 sätestatud soovitusliku jaotusega.”
            
         
               4.
            
            
               Artiklile 19 lisatakse järgmine lõige 3:
               “3.   Sihiliku rikkumise puhul, välja arvatud käesoleva artikli lõikega 1 ette nähtud kohustuse täitmatajätmine, maksab artiklite 13 ja 14 alusel abi taotleja tagasi taotletud summaga võrdse summa. Kõnealune summa kantakse Euroopa Põllumajanduse Arendus- ja Tagatisfondi arvele (EAGGF).”
            
         
               5.
            
            
               Artikli 22 lõige 1 asendatakse järgmise tekstiga:
               “1.   Projektid viiakse ellu kahe aasta jooksul alates kuupäevast, millal liikmesriik teatab abisaajale, et projekt on heaks kiidetud. Liikmesriigid võivad siiski kõnealust tähtaega 30 kuu võrra edasi lükata.”
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2005
      
         
            Komisjoni nimel
         
         
            komisjoni liige
         
         Mariann FISCHER BOEL
      
   
   
      (1)  EÜT L 215, 30.7.1992, lk 70. Määrust on viimati muudetud määrusega (EÜ) nr 1679/2005 (ELT L 271, 15.10.2005, lk 1).
   
      (2)  EÜT L 331, 7.12.2002, lk 16. Määrust on muudetud määrusega (EÜ) nr 480/2004 (ELT L 78, 16.3.2004, lk 8).
   
      (3)  ELT L 270, 21.10.2003, lk 1. Määrust on viimati muudetud komisjoni määrusega (EÜ) nr 118/2005 (ELT L 24, 27.1.2005, lk 15).
   
      (4)  EÜT L 358, 31.12.1998, lk 17. Määrust on viimati muudetud määrusega (EÜ) nr 1809/2004 (ELT L 318, 19.10.2004, lk 18).